Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Tracasa Diversari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatutakoaren babesean, honako galdera hau aurkezten du, Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak ahoz erantzun dezan 2022ko abenduaren 1ean eginen den Legebiltzarraren Osoko Bilkuran:

Nafarroako Gobernuaren Tracasa Instrumental eta Tracasa Global enpresa publikoek Tracasa Diversa lantaldea sortu dute, xede duena agerian uztea bi enpresek aniztasunarekin duten konpromisoa, bai eta benetako %100eko inklusioarekin dutena ere, gizarte osoa ordezkatuta egon dadin, eta pertsonen balioa eta talentua ikusarazteko, haien jatorria, adina, sexu-orientazioa, generoa edo gaitasunak edozein direla ere.

Zer lan ari da egiten departamentua bera Tracasa Diversak azpimarratutako arrakalak murrizteko?

Iruñean, 2022ko azaroaren 24an.

Foru parlamentaria: Ainhoa Aznárez Igarza